ai4bharat/Pralekha huggingface dataset:
প্রধানমন্ত্রীরদপ্তর
চতুর্থ শিল্পবিপ্লব কেন্দ্রের সূচনা উপলক্ষ্যে আয়োজিত অনুষ্ঠানে প্রধানমন্ত্রীর ভাষন
নয়াদিল্লি, ১১ অক্টোবর, ২০১৮
প্রধানমন্ত্রী শ্রী নরেন্দ্র মোদী বৃহস্পতিবার নতুন দিল্লীতে চতুর্থ শিল্পবিপ্লবের জন্য এক কেন্দ্রের সূচনা উপলক্ষ্যে আয়োজিত অনুষ্ঠানে অংশ নেন এবং ভাষন দেন।
শ্রী মোদী তাঁর ভাষনে বলেন, ‘শিল্প ৪.০’ সংক্রান্ত বিভিন্ন উপাদানের বর্তমান এবং ভবিষ্য মানবজীবন পরিবর্তনের ক্ষমতা রয়েছে। এই কেন্দ্রটি ভবিষ্যতে ব্যাপক সম্ভাবনার প্রবেশদ্বার খুলে দিল উল্লেখ করে তিনি বলেন, এটি বিশ্বের চতুর্থ কেন্দ্র। এই ধরনের কেন্দ্র সানফ্রানসিসকো, টোকিও এবং বেজিং-এ রয়েছে।
তিনি আরও বলেন, কৃত্রিম বুদ্ধিমত্তা, মেশিন লার্নিং, ইন্টারনেট অফ থিঙ্কস, ব্লক চেন এবং বিগ ডেটার মতো বিভিন্ন উদীয়মান ক্ষেত্র ভারতকে উন্নয়নের এক নতুন উচ্চতায় নিয়ে যেতে এবং দেশবাসীর জীবনযাত্রার মানোন্নয়নেও সাহায্য করতে পারে। তিনি বলেন, এই কেন্দ্রটি ভারতের কাছে কেবল শিল্প ক্ষেত্রে পরিবর্তনের জন্যই নয়, সামাজিক পরিবর্তনেও বড় ভূমিকা নেবে। ‘শিল্প ৪.০’ সংক্রান্ত উপাদানগুলির ভারতে অভাবনীয় পরিবর্তনসাধনের ক্ষমতা রয়েছে। এই কেন্দ্রটি ভারতে শিল্পক্ষেত্রে যেসব কাজকর্ম হচ্ছে, তার প্রসারে সাহায্য করবে।
ডিজিটাল ভারত আন্দোলন গ্রামগুলিতে কিভাবে ইন্টারনেট ডেটা পৌঁছে দিয়েছে, প্রধানমন্ত্রী তার উল্লেখ করেন। সাম্প্রতিক সময়ে টেলি-ঘনত্ব, ইন্টারনেট পরিষেবার পরিধি এবং মোবাইল ইন্টারনেট পরিষেবা গ্রহন কিভাবে বৃদ্ধি পেয়েছে, প্রধানমন্ত্রী সেকথাও তুলে ধরেন। ভারতে অভিন্ন পরিষেবা কেন্দ্রের সংখ্যা দ্রুত বৃদ্ধি পাওয়ার প্রসঙ্গ উত্থাপন করে শ্রী মোদী বলেন, বিশ্বের মধ্যে ভারতেই সবথেকে বেশি মোবাইল ডেটা ব্যবহার হচ্ছে। এমনকি, এদেশে সবথেকে কমমূল্যে মোবাইল ডেটা পাওয়া যায়। এ প্রসঙ্গে প্রধানমন্ত্রী ভারতের ডিজিটাল পরিকাঠামো ও তারসঙ্গে যুক্ত আধার, ইউপিআই, ই-ন্যাম এবং জিইএম-এর কথাও উল্লেখ করেন। কৃত্রিম বুদ্ধিমত্তার ক্ষেত্রে গবেষণামূলক কাজকর্ম বাড়াতে এক মজবুত পরিকাঠামো গড়ে তোলার জন্য কয়েক মাস আগে জাতীয় স্তরের একটি কৌশল রচনা করা হয়েছে। চতুর্থ শিল্প বিপ্লবের জন্য গড়ে তোলা ঐ কেন্দ্রটি কৃত্রিম বুদ্ধিমত্তা সংক্রান্ত গবেষণার কাজকে আরও এগিয়ে নিয়ে যাবে বলেও তিনি মন্তব্য করেন। তিনি বলেন, ‘শিল্প ৪.০’ এবং কৃত্রিম বুদ্ধিমত্তা, উন্নত স্বাস্হ্য পরিষেবা প্রদান এবং স্বাস্হ্যক্ষেত্রে ব্যয় সাশ্রয়ে সাহায্য করবে। শুধু তাই নয়, এই কেন্দ্রটি কৃষকদের সাহায্য করার পাশাপাশি কৃষিক্ষেত্রেও কার্যকর ভূমিকা নেবে। পরিবহন সহ আধুনিক গতিময়তার মতো ক্ষেত্রেও এই কেন্দ্রটি গুরুত্বপূর্ণ ভূমিকা পালন করতে সক্ষম হবে।
চতুর্থ শিল্প বিপ্লবের সুবিধা ভারত গ্রহন করতে পারবে বলে প্রধানমন্ত্রী দৃঢ় প্রত্যয় ব্যক্ত করেন। এমনকি চতুর্থ শিল্প বিপ্লবে ভারত বড় অবদানও যোগাতে পারে। শ্রী মোদী বলেন, দক্ষ ভারত মিশন, স্টার্ট-আপ ইন্ডিয়া এবং অটল উদ্ভাবন মিশনের মতো সরকারি উদ্যোগগুলি যুব সম্প্রদায়কে নতুন ও উদীয়মান প্রযুক্তির উপযোগী করে তুলছে।
CG/BD/NS/…
(Visitor Counter : 102
পরিবেশওঅরণ্যমন্ত্রক
বাঘ সংরক্ষণের জন্য সামাজিক আন্দোলন গড়ে তোলা প্রয়োজন- ডঃ হর্ষবর্ধন
নয়াদিল্লি, ২৭ জুলাই, ২০১৮
কেন্দ্রীয় পরিবেশ, বন ও জলবায়ু পরিবর্তন বিষয়ক মন্ত্রী ডঃ হর্ষবর্ধন বাঘ সংরক্ষণের স্বার্থে সামাজিক আন্দোলন গড়ে তোলার প্রয়োজনীয়তার ওপর জোর দিয়েছেন। দেশজুড়ে চলতি ব্যাঘ্র গণনার প্রাথমিক ইঙ্গিত অনুযায়ী বাঘের সংখ্যা বৃদ্ধির সম্ভাবনার দিকটিও তিনি উল্লেখ করেন। নতুন দিল্লীতে শুক্রবার  সপ্তাহব্যাপি বিশ্ব ব্যাঘ্র দিবস উদযাপন উপলক্ষে আয়োজিত এক অনুষ্ঠানে ডঃ হর্ষবর্ধন বলেন, দেশে সচেতনতা গড়ে তোলার বিষয়টিকে সামাজিক আন্দোলনের আকার দিতে শিশুরা অধিকাংশ ক্ষেত্রে গুরুত্বপূর্ণ ভূমিকা নিয়ে থাকে। এ প্রসঙ্গে তিনি কয়েক বছর আগে ডেঙ্গুর মহামারি সম্পর্কে এবং পোলিও দূরীকরণের ব্যাপারে সচেতনতা প্রচারের কথা উদাহরণ স্বরূপ উল্লেখ করেন। ব্যাঘ্র সংরক্ষণের ব্যাপারে সচেতনতা গড়ে তুলতে শিশুদের একই ভূমিকা পালন করতে হবে বলে ডঃ হর্ষবর্ধন অভিমত প্রকাশ করেন।
ডঃ হর্ষবর্ধন জোর দিয়ে বলেন, ব্যাঘ্র সংরক্ষণের বিষয়টিকেও গ্রীণ গুড ডিড বা পরিবেশ রক্ষার সহায়ক কাজকর্মের অন্তর্ভুক্ত করতে হবে। পরিবেশ সুরক্ষায় যে ধরনের উদ্যোগ নেওয়া হয়ে থাকে, সে ধরনের উদ্যোগ বাঘ বাঁচাতেও নিতে হবে বলে তিনি মন্তব্য করেন। এই উপলক্ষে তিনি বন্য পশুর সুস্বাস্হ্য ও পুষ্টির সংস্হান শীর্ষক একটি পুস্তিকা প্রকাশ করেন।
অনুষ্ঠানে মন্ত্রকের সচিব শ্রী সি কে মিশ্র বলেন, কেবল বাগ সংরক্ষণই নয়, তাদের জন্য এক উপযুক্ত বন্য পরিবেশ গড়ে তোলাও সমান গুরুত্বপূর্ণ। এ প্রসঙ্গে তিনি বিদ্যালয় শিশুদের সামাজিক প্রভাব বিস্তারে গুরুত্বপূর্ণ ভূমিকার কথা উল্লেখ করেন। মানুষকে এটা বুঝতে হবে যে তারাই বাঘের বাসস্হানে অনধিকার প্রবেশ করছে। ব্যাঘ্র সংরক্ষণে বহু সাফল্য এলেও এখনও অনেক কিছু করণীয় রয়েছে বলে শ্রী মিশ্র অভিমত প্রকাশ করেন। বাঘের সুষ্ঠু বাতাবরণ প্রসঙ্গে মন্ত্রকের বিশেষ সচিব ও অরণ্য বিষয়ক মহানির্দেশক ডঃ সিদ্ধান্ত দাশ বলেন, বনে একটি বাঘের সুরক্ষা ও বেঁচে থাকার জন্য প্রায় ৫০টি হরিণ, হরিণের জন্য পর্যাপ্ত তৃণভূমি ও তৃণভূমির জন্য প্রয়োজনীয় আদ্রতা থাকা আবশ্যক। অনুষ্ঠানে দিল্লীর একাধিক বিদ্যালয়ের ২০০র বেশি পড়ুয়া ও তাদের শিক্ষক-শিক্ষিকারা উপস্হিত ছিলেন।
উল্লেখ করা যেতে পারে, প্রতি বছর ২৯ জুলাই বিশ্ব ব্যাঘ্র দিবস হিসেবে উদযাপিত হয়।
CG/BD/NS/…
(Visitor Counter : 77
সড়কপরিবহণওমহাসড়কমন্ত্রক
বিওটি-র মাধ্যমে সড়ক প্রকল্প রূপায়ণে উৎসাহদান
নয়াদিল্লী, ১৬ মার্চ, ২০২০
জাতীয় মহাসড়ক কর্তৃপক্ষ এনএইচএআই বেসরকারি বিনিয়োগকারী এবং ঋণদাতাদের নির্মাণ- পরিচালন- হস্তান্তর -র মাধ্যমে সড়ক প্রকল্পগুলিতে উৎসাহ দেবার জন্য নানা উদ্যোগ গ্রহণ করেছে। এগুলি হল-
১. প্রকল্প শেষ করতে একবারে অর্থ প্রদানের নীতি।
২. যেসব প্রকল্পে প্রয়োজনীয় রাজস্ব সংগ্রহ করা যায়নি সেইসব আর্থিক সংকটে থাকা প্রকল্পগুলির জন্য প্রিমিয়ামের অর্থ পরে দেওয়ার নীতি।
৩. সঙ্গতিপূর্ণ খারিজ নীতির সঙ্গে সাযুজ্য রেখে ঋণদাতাদের সঙ্গে আলোচনার পর বিশেষ ক্ষেত্রে কিছু শর্তের পরিবর্তন।
এগুলি ছাড়াও হাইব্রিড অ্যানিউটি মডেল চালু করা হয়েছে যেখানে জাতীয় মহাসড়ক কর্তৃপক্ষ নির্মাণ খরচ আংশিকভাবে বহন করবে। নির্মানের পর কর্তৃপক্ষের অ্যানিউটি প্রদানের অর্থ বিনিয়োগকারীরা যাতে ফেরত পান তা নিশ্চিত করা হয়েছে।
এছাড়াও জাতীয় মহাসড়ক কর্তৃপক্ষ বিওটি মডেলের বিশেষ ছাড় দেওয়ার জন্য বেসরকারি বিনিয়োগকে উৎসাহিত করছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন সড়ক পরিবহন এবং মহাসড়ক মন্ত্রী শ্রী নীতীন গড়করি।
CG/CB/NS
(Visitor Counter : 68
জাহাজচলাচলমন্ত্রক
কোভিড-১৯ পরিস্থিতির প্রেক্ষিতে বন্দর ব্যবহারকারীদের ক্ষেত্রে বিলম্ব হলেও কোনও জরিমানা বা শুল্ক ধার্য করা হবে না বলে জাহাজ মন্ত্রকের নির্দেশ জারি
নয়াদিল্লি, ৩১ মার্চ, ২০২০
কোভিড-১৯ সংক্রমণ ও মহামারীর প্রেক্ষিতে কেন্দ্রীয় সরকার মহামারীর প্রকোপ দমনে ২১ দিনের লকডাউন ঘোষণা করেছে। কেন্দ্রীয় স্বরাষ্ট্র মন্ত্রকের পক্ষ থেকেও দেশে অত্যাবশ্যক পণ্যের সরবরাহ বজায় রাখতে নির্দেশ জারি করেছে। পণ্য পরিবহণ ও আন্তঃরাজ্য পণ্য সরবরাহের বিষয়টিকে লকডাউনের আওতার বাইরে রাখা হয়েছে। সমুদ্র বন্দরগুলির স্বাভাবিক কাজকর্মেও ছাড় দেওয়া হয়েছে।
উপরোক্ত নির্দেশ অনুযায়ী এবং সংশ্লিষ্ট সবপক্ষের কাছ থেকে অনুরোধ আসায় জাহাজ পরিবহণ মন্ত্রক গত ২৪শে মার্চ দেশের সমস্ত গুরুত্বপূর্ণ বন্দর কর্তৃপক্ষকে ‘বাধ্যতামূলক ব্যবস্থা’ হিসাবে বন্দর সংক্রান্ত কাজকর্ম বন্ধ রাখার পরামর্শ দেয়।
এদিকে জাহাজ মন্ত্রকের পক্ষ থেকে আরও একটি নির্দেশিকা জারি করে বলা হয়েছে, লকডাউন চলাকালীন সময়ে জাহাজে পণ্য ও কন্টেনার ওঠা-নামা প্রভৃতি কাজের জন্য যে শুল্ক প্রদান করতে হয়, তা মেটানোর ক্ষেত্রে বিলম্ব হলে কোনও রকম জরিমানা মাশুল বা শুল্ক আরোপ করা হবে না। প্রধান বন্দরগুলিতে সরকারি-বেসরকারি অংশীদারিত্ব ভিত্তিতে রূপায়িত প্রকল্পগুলির মেয়াদ বৃদ্ধির ক্ষেত্রেও অনুমতি দেওয়া হয়েছে।
(CG/BD/SB
প্রধানমন্ত্রীরদপ্তর
রাজ্যগুলির মুখ্যসচিবদের দু’দিনের সম্মেলনে প্রধানমন্ত্রীর অংশগ্রহণ
প্রতিটি ক্ষেত্রে সুপ্রশাসন নিশ্চিত করতে পরিকাঠামো, বিনিয়োগ, উদ্ভাবন এবং সমন্বয় – এই চারটি স্তম্ভ গুরুত্বপূর্ণ ভূমিকা পালন করবে
অর্থনীতির প্রতিটি ক্ষেত্রে গুণমান বজায় রাখা অত্যন্ত গুরুত্বপূর্ণ
বিভিন্ন অর্থহীন নিয়মকানুন এবং সেকেলে আইন বাতিল করা প্রয়োজন
পিএম গতি শক্তি-কে বাস্তবায়িত করার জন্য সমন্বয় গড়ে তুলতে হবে
নয়াদিল্লি, ৭ জানুয়ারি, ২০২৩
প্রধানমন্ত্রী শ্রী নরেন্দ্র মোদী দিল্লিতে রাজ্যগুলির মুখ্যসচিবদের দু’দিনের সম্মেলনে অংশগ্রহণ করেছেন। এই সম্মেলন আজ শেষ হয়েছে।
এক ট্যুইট থ্রেড-এ প্রধানমন্ত্রী মুখ্যসচিবদের সঙ্গে আলোচনার সময় যে বিষয়গুলির ওপর তিনি গুরুত্ব দিয়েছেন সে বিষয়ে বিস্তারিত জানিয়েছেন।
প্রধানমন্ত্রী তাঁর ট্যুইট বার্তায় বলেছেন :
“গত দু’দিন ধরে আমরা দিল্লিতে অনুষ্ঠিত মুখ্যসচিবদের সম্মেলনে বিভিন্ন বিষয় নিয়ে বিস্তারিতভাবে আলোচনা করেছি। আজকের আলোচনায় ভারতের উন্নয়নের গতিকে ত্বরান্বিত করার জন্য এবং মানুষের জীবনযাত্রার মানোন্নয়নে বিভিন্ন বিষয় নিয়ে আলোচনা হয়েছে।
আমাদের যুব সম্প্রদায়ের প্রতিভা এবং সারা বিশ্বের ভারতের প্রতি প্রত্যাশা প্রমাণ করে আগামীদিন ভারতের। এই পরিস্থিতিতে প্রতিটি ক্ষেত্রে সুপ্রশাসন নিশ্চিত করতে পরিকাঠামো, বিনিয়োগ, উদ্ভাবন এবং সমন্বয় – এই চারটি স্তম্ভ গুরুত্বপূর্ণ ভূমিকা পালন করবে।
আমাদের অণু, ক্ষুদ্র ও মাঝারি শিল্পোদ্যোগ সংস্থাগুলিকে শক্তিশালী করতে হবে। আত্মনির্ভর ভারত গড়ে তোলার জন্য এবং দেশের অর্থনীতির উন্নয়নে এই উদ্যোগ অত্যন্ত গুরুত্বপূর্ণ। একইসঙ্গে স্থানীয় স্তরে উৎপাদিত পণ্যসামগ্রীকে জনপ্রিয় করে তুলতে হবে। অর্থনীতির প্রতিটি ক্ষেত্রে গুণমান বজায় রাখাও অত্যন্ত গুরুত্বপূর্ণ।
বিভিন্ন অর্থহীন নিয়মকানুন এবং সেকেলে আইন বাতিল করা প্রয়োজন বলে উল্লেখ করে মুখ্য সচিবদের প্রধানমন্ত্রী বলেন, ভারত যখন এক অভূতপূর্ব সংস্কারের দিকে এগিয়ে চলেছে, সেই সময়ে এ ধরনের নিয়মের বেড়াজালে আটকে থাকা নিরর্থক।
আজ যে বিষয়গুলি নিয়ে আমি কথা বলেছি তার মধ্যে রয়েছে পিএম গতি শক্তি-কে বাস্তবায়িত করার জন্য সমন্বয় গড়ে তোলা। ‘মিশন এলআইএফই’কে আরও কার্যকর করে তোলার জন্য মুখ্য সচিবদের আহ্বান জানাচ্ছি। একইসঙ্গে আন্তর্জাতিক বাজরা বর্ষকে উদযাপনের জন্য সর্বস্তরের জন-অংশগ্রহণের প্রয়োজন।”
PG/CB/DM/
(
প্রধানমন্ত্রীরদপ্তর
প্রধানমন্ত্রী উত্তরপ্রদেশের গোরক্ষপুর থেকে “পিএম-কিষাণ” প্রকল্পের সূচনা করলেন
গোরক্ষপুর এবং পূর্ব উত্তরপ্রদেশের জন্য একাধিক উন্নয়নমূলক প্রকল্পের সূচনা
নয়াদিল্লি, ২৪ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ  উত্তরপ্রদেশের গোরক্ষপুর থেকে ‘প্রধানমন্ত্রী কিষাণ সম্মান নিধি’  প্রকল্পের সূচনা করেছেন।
এই প্রকল্পের সূচনার সঙ্গে সঙ্গেই সুফলভোগী কৃষকদের ব্যাঙ্ক অ্যাকাউন্টে প্রথম কিস্তির ২,০০০ টাকা সরাসরি পৌঁছে যাবে।
প্রকল্পের সূচনার জন্য শ্রী মোদী কৃষকদের অভিনন্দন জানান। তিনি ডেয়ারি শিল্প ও মৎস্যচাষের সঙ্গে যুক্ত পরিবারগুলিকেও অভিনন্দন জানিয়ে বলেন, এখন থেকে এঁরাও কিষাণ ক্রেডিট কার্ডের সুবিধা পাবেন।
সমাবেশে ভাষণে প্রধানমন্ত্রী বলেন, ইতিহাসে এই দিনটি স্মরণীয় হয়ে উঠতে চলেছে কারণ, স্বাধীনতার পর আজ প্রথমবার কৃষক সমাজের কল্যাণে সর্ববৃহৎ প্রকল্পের সূচনা হল।
কৃষকদের সক্ষম করে তুলতে এবং তাঁদের ক্ষমতায়ন ঘটাতে তাঁর সরকারের অঙ্গীকারের কথা উল্লেখ করে প্রধানমন্ত্রী বলেন, ২০২২-এর মধ্যে কৃষকের আয় দ্বিগুণ করতে তাঁর সরকার প্রয়োজনীয় পদক্ষেপ গ্রহণ নিচ্ছে।
‘পিএম-কিষাণ’ প্রকল্পের আওতায় প্রায় ১২ কোটি কৃষক লাভবান হবেন বলে মনে করা হচ্ছে। শ্রী মোদী বলেন, এই প্রকল্পের মাধ্যমে প্রতি বছর কৃষকদের অ্যাকাউন্টে ৭৫,০০০ কোটি টাকা স্থানান্তরিত করা হবে প্রত্যেক বছর। তিনি রাজ্য সরকারগুলিকে সুফলভোগী কৃষকদের নামের তালিকা দ্রুত কেন্দ্রীয় সরকারের কাছে পাঠিয়ে দেওয়ার আবেদন জানান। প্রকল্পের সুযোগ-সুবিধা সময়মতো কৃষকদের কাছে পৌঁছে দিতেই এই উদ্যোগ বলে তিনি জানান।
প্রধানমন্ত্রী বলেন, আগের সরকারগুলি নির্দিষ্ট সময়ভিত্তিক ঋণ মকুবের কথা ঘোষণা করে থাকলেও উদ্যোগ কৃষকদের দীর্ঘমেয়াদিভাবে কোন বিশেষ সুবিধা দিতে ব্যর্থ হয়েছে। ‘পিএম-কিষাণ’ প্রকল্প কেবল তাঁদের আর্থিক বোঝাই লাঘব করবে না, সেইসঙ্গে গ্রামীণ অর্থনীতিতে বিপুল বিনিয়োগের পথও প্রশস্ত করবে।
‘পিএম-কিষাণ’ প্রকল্পের সুযোগ-সুবিধা সরাসরি হস্তান্তরিত করা হবে। এর ফলে, আর্থিক সহায়তার পুরোটাই সরাসরি সুফলভোগীদের কাছে পৌঁছে যাবে।
প্রধানমন্ত্রী আরও জানান, দীর্ঘদিন যাবৎ পড়ে থাকা কৃষিসেচ প্রকল্পগুলির কাজ দ্রুত শেষ করতে সরকার প্রায় ১ লক্ষ কোটি টাকা লগ্নি করছে। এর ফলে, দেশের বিভিন্ন অংশের কৃষকরা স্থায়ী ভিত্তিতে লাভবান হবেন। কৃষক শ্রেণীর কল্যাণে ১৭ কোটি মৃত্তিকা স্বাস্থ্য কার্ড, নিমের আস্তরণযুক্ত ইউরিয়া, উৎপাদন খরচের ৫০ শতাংশ বা তার বেশি হারে ২২টি ভিন্ন ধরণের ফসলের ন্যূনতম সহায়ক মূল্য ঘোষণা, প্রধানমন্ত্রী ফসল বিমা যোজনা এবং ই-ন্যাম বা বৈদ্যুতিন জাতীয় কৃষি বাজার ব্যবস্থা চালু করা হয়েছে বলেও তিনি জানান।
কিষাণ ক্রেডিট কার্ডের মাধ্যমে কৃষকরা এখন থেকে ১ লক্ষ ৬০ হাজার টাকা পর্যন্ত ঋণ সহায়তা গ্রহণ করতে পারবেন বলে জানিয়ে প্রধানমন্ত্রী, কৃষক সমাজের স্বার্থে অন্যান্য কল্যাণমূলক প্রকল্পগুলির কথাও উল্লেখ করেন।
প্রধানমন্ত্রী বলেন, সমগ্র পূর্ব উত্তরপ্রদেশ এখন দ্রুত পরিবর্তনের মধ্য দিয়ে এগিয়ে চলেছে। এই পরিবর্তনের মধ্যে শিল্প, যোগাযোগ ব্যবস্থা ও স্বাস্থ্যক্ষেত্রের সার্বিক উন্নয়নের বিষয়গুলি স্পষ্ট প্রতিফলিত হচ্ছে।
প্রধানমন্ত্রী বলেন, গোরক্ষপুর ও পূর্ব উত্তরপ্রদেশের জন্য আজ প্রায় ১০ হাজার কোটি টাকা যে সমস্ত প্রকল্পের সূচনা বা শিলান্যাস হয়েছে, সেগুলি সংশ্লিষ্ট অঞ্চলের সাধারণ মানুষের জীবনযাপনের মানোন্নয়নে গুরুত্বপূর্ণ ভূমিকা নেবে। প্রধানমন্ত্রী আবাস যোজনা, উজ্জ্বলা যোজনা, আয়ুষ্মান ভারত সহ বিভিন্ন কল্যাণমূলক প্রকল্পগুলিকে ‘সবকা সাথ, সবকা বিকাশ’-এর মানসিকতার প্রতীকি বলে শ্রী মোদী উল্লেখ করেন।
SSS/BD/DM
(Visitor Counter : 326
তথ্যওসম্প্রচারমন্ত্রক
আপনি কেন ১৭তম মুম্বাই আন্তর্জাতিক চলচ্চিত্র উৎসবে যাবেন, তা আমাদের ট্যুইটার @PIB_India / @PIBMumbai –তে জানান
মুম্বাই, ২৮ মে, ২০২২
‘কে মুম্বাই আন্তর্জাতিক চলচ্চিত্র উৎসবে যাবেন’?
আপনাদের কারোর কোন বন্ধু,আপনার সহকর্মী বা আপনার অন্তরের অন্তঃস্থল থেকে এই প্রশ্নটি উঠে এসেছে?
আপনি কেন ১৭তম এমআইএফএফ-তে চলচ্চিত্র দেখতে আসবেন, যখন আপনার কাছে একটি বোতামের ক্লিকে লক্ষ অন্য বিকল্প রয়েছে?
তথ্যচিত্র কি বিরক্তিকর বা অ্যানিমেশন চলচ্চিত্র শুধুমাত্র শিশুদের জন্য?
আর না! মাত্র ৫ মিনিট সময় দিন এবং আপনার সমস্ত প্রশ্নের উত্তর পেতে ১৭তম এমআইএফএফ – এ আপনার জন্য কি উত্তর অপেক্ষা করছে, তা দেখুন।
এমআইএফএফ হ’ল সমস্ত বিষয়েই অসাধারণ। চলচ্চিত্র প্রেমী এব্বং শিল্পীদের জন্য অন্তরের প্রশান্তিদায়ক গল্পের সন্ধানের অন্যতম জায়গা হ’ল এমআইএফএফ। আপনি যদি সত্যিকরের ভালো চলচ্চিত্র নির্মাণের প্রশংসা করেন, তা হলে এমআইএফএফ – এ একটি দুর্দান্ত অভিজ্ঞতা নেওয়ার জন্য এগিয়ে আসুন।
১৭তম এমআইএফএফ –তে বিনামূল্যে হাইব্রিড মোড রয়েছে। এই চলচ্চিত্র উৎসবে অনলাইন এবং অফলাইন উভয় মাধ্যমে প্রায় ৪০০টি চলচ্চিত্র রয়েছে। তাই, বাড়িতে বসেই এই চলচ্চিত্র উপভোগ করতে পারবেন। অথবা, নতুন অভিজ্ঞতার জন্য দক্ষিণ মুম্বাইয়ে পেডার রোডে ফিল্ম ডিভিশন কমপ্লেক্সে আসতে পারেন। শিক্ষার্থী ও সংবাদ মাধ্যমের জন্য চলচ্চিত্র দেখার বিনামূল্যে ব্যবস্থা রয়েছে। অন্য যাঁরা ফিল্ম ডিভিশন পরিদর্শন করবেন, তাঁদের জন্য নামমাত্র ৩০০ টাকা রেজিস্ট্রেশন ফি থাকছে। রেজিস্ট্রেশনের লিঙ্কটি হ’ল https://miff.in/
। সকলের জন্য বিনামূল্যে অনলাইন মোডে চলচ্চিত্র দেখার ব্যবস্থা থাকছে।
বিনোদন ও খাবারের বিষয়ে চিন্তা করবেন না। কারণ, উৎসব প্রাঙ্গণে আপনি তুঙ্গা, শালিমার, আমচি মুম্বাই, মেধা কিচেন, চেতন ফুড এবং কোকের সুদৃশ্য পানীয় স্টল থেকে খাবারের স্বাদ নিতে পারেন। তাই বলাই যায় ‘মনও ভরবে আবার পেটও’! এছাড়াও, আপনি বিখ্যাত বন্যপ্রাণী চলচ্চিত্র নির্মাতা নাল্লামুথু, অস্কার জয়ী ও প্রখ্যাত সাউন্ড ডিজাইনার রেসুল পুকুট্টি, লেখক ও গীতিকার প্রসূন যোশী এবং আরও অনেকের সঙ্গে আলোচনায় অংশ নিতে পারবেন।
CG/SS/SB
(Visitor Counter : 87
স্বরাষ্ট্র মন্ত্রক
২৭টি রাজ্য ও কেন্দ্রশাসিত অঞ্চলে আপৎকালীন সহায়তা ব্যবস্হা  চালু হয়েছে : শ্রী জি কিষাণ রেড্ডি
নয়াদিল্লি, ০৪ ডিসেম্বর, ২০১৯
অপরাধ দমন বিশেষ করে মহিলাদের বিরুদ্ধে অপরাধের ঘটনা রুখতে আপৎকালীন সহায়তা ব্যবস্হা  সম্পর্কে লোকসভায় এক প্রশ্নের জবাবে স্বরাষ্ট্র প্রতিমন্ত্রী শ্রী জি কিষাণ রেড্ডি জানিয়েছেন, দেশজুড়ে এই ব্যবস্হা চালু করার পরিকল্পনা রয়েছে। এমনকি আপৎকালীন পরিস্হিতিতে দ্রুত যোগাযোগের ক্ষেত্রে ১১২ নম্বরটি আন্তর্জাতিক স্বীকৃতিও পেয়েছে। আপৎকালীন এই পরিষেবা ফোন থেকে ডায়াল করে, এমএমএস মারফৎ এবং ই-মেল করেও পাওয়া সম্ভব। ১১২ ইন্ডিয়া মোবাইল অ্যাপ ডাউনলোড করেও আপৎকালীন এই পরিষেবা নেওয়া যেতে পারে। ২৭টি রাজ্য ও কেন্দ্রশাসিত অঞ্চলে ইতিমধ্যেই এই পরিষেবা চালু হয়েছে বলেও শ্রী রেড্ডি জানান।
অন্য এক প্রশ্নের জবাবে শ্রী রেড্ডি জানান, আপৎকালীন পরিস্হিতিতে ১১২ নম্বরে ডায়াল করা সম্পর্কে মানুষকে সচেতন করতে সরকার একাধিক ব্যবস্হা নিয়েছে। তবে পুলিশ ও আইনশৃঙ্খলার বিষয়টি ভারতীয় সংবিধানের সপ্তম তফশীল অনুযায়ী রাজ্য এক্তিয়ারভুক্ত বিষয়। আইনশৃঙ্খলা বজায় রাখা তথা জীবন ও সম্পত্তি রক্ষার দায়িত্ব প্রাথমিকভাবে সংশ্লিষ্ট রাজ্য সরকারের। তবে বিভিন্ন রাজ্য ও কেন্দ্রশাসিত অঞ্চল নাগরিক কেন্দ্রিক পরিষেবার জন্য একাধিক কর্মসূচি গ্রহণ করেছে বলেও তিনি জানান।
CG/BD/NS
(Visitor Counter : 39
শিল্পওবাণিজ্যমন্ত্রক
ভারতের পৌরহিত্যে ব্রিকস গোষ্ঠী ভুক্ত দেশ গুলির অর্থনৈতিক ও বাণিজ্য সংক্রান্ত বৈঠক অনুষ্ঠিত
নতুন দিল্লি, ২০ জুলাই, ২০২১
এবছর ভারতের পৌরহিত্যে ব্রিকস গোষ্ঠী ভুক্ত দেশগুলির অর্থনৈতিক ও বাণিজ্য সংক্রান্ত বৈঠক অনুষ্ঠিত হয়েছে। ব্রিকস গোষ্ঠী ভুক্ত দেশ গুলির মধ্যে রয়েছে, ব্রাজিল, রাশিয়া, ভারত, চিন এবং দক্ষিণ আফ্রিকা।
এই ব্রিকস গোষ্ঠী ভুক্ত দেশ গুলির অর্থনৈতিক এবং বাণিজ্য সংক্রান্ত কন্টাক্ট গ্রুপ অন ইকনোমিক অ্যান্ড ট্রেড ইসুজস-এর বৈঠক ১২ থেকে ১৪ জুলাই অনুষ্ঠিত হয়। বৈঠকে ব্রিকস গোষ্ঠী ভুক্ত দেশ গুলির মধ্যে অভ্যন্তরীণ সহযোগিতা বৃদ্ধির ক্ষেত্রে বেশ কয়েকটি প্রস্তাব গৃহীত হয়। এই প্রস্তাব গুলি সম্পর্কে ভারতের পক্ষ থেকে অবহিত করা হয়।
এর মধ্যে উল্লেখযোগ্য বিষয় গুলি হচ্ছে-
বহুপাক্ষিক ব্যবসার ক্ষেত্রে ব্রিকস গোষ্ঠী ভুক্ত দেশ গুলির সহযোগিতা।
ই-কমার্সে গ্রাহক সুরক্ষা নিশ্চিত করার জন্য ব্রিকস- এর পরিকাঠামো তৈরি।
এস পি এস/ টিবিটি পরিমাপের জন্য নন ট্যারিফ পদ্ধতি অবলম্বন করা।
স্যানিটারি এবং ফাইটো স্যানিটারি ওয়ার্কিং মেকানিজম সংক্রান্ত ব্যবস্থা গ্রহণ।
জিনগত সুরক্ষার বিষয়, ঐতিহ্যমূলক জ্ঞান ও সংস্কৃতির ক্ষেত্রে পারস্পরিক সহযোগিতার জন্য পরিকাঠামো তৈরি।
পেশাগত পরিষেবার ক্ষেত্রে সহযোগিতার জন্য ব্রিকস ভুক্ত দেশ গুলির মধ্যে নির্দিষ্ট পরিকল্পনা রূপায়ণ।
ব্রিকস ভুক্ত দেশ গুলির সদস্যরা ভারতের এই প্রস্তাবগুলি এগিয়ে নিয়ে যাওয়ার জন্য সহমত প্রকাশ করেছেন। ব্রিকস ভুক্ত দেশ গুলির বাণিজ্যমন্ত্রীদের বৈঠকে এই বিষয়গুলি উপস্থাপন করা হবে। আগামী ৩ সেপ্টেম্বর ভারতের শিল্প ও বাণিজ্যমন্ত্রী পীযূষ গোয়েলের পৌরহিত্যের এই বৈঠক অনুষ্ঠিত হবে।
ব্রিকস ভুক্ত দেশ গুলির অর্থনীতি এবং বাণিজ্য সুদৃঢ় করতে ভারতের পক্ষ থেকে যে প্রস্তাব দেওয়া হয়েছে তা ব্রিকস-এর সদস্যরা গ্রহণ করেছেন।
এই প্রস্তাব গুলির মধ্যে রয়েছে-
১) বাণিজ্য বিভাগের উদ্যোগে ব্রিকস বাণিজ্য মেলা অনুষ্ঠিত হবে আগামী ১৬ থেকে ১৮ আগস্ট। যেখানে ক্রেতা এবং বিক্রেতারা ভার্চুয়াল মাধ্যমে যোগাযোগ করতে পারবেন।
২) ক্ষুদ্র, অতিক্ষুদ্র ও মাঝারি এন্টারপ্রাইসেস -এর উদ্যোগে ২২ জুলাই গোলটেবিল বৈঠক অনুষ্ঠিত হয়।
৩) ব্যবসা সংক্রান্ত পরিসংখ্যান বিষয়ে ভারতীয় রিজার্ভ ব্যাংকের পক্ষ থেকে গত ১৬ জুলাই একটি কর্মশালা অনুষ্ঠিত হয়। আরও একটি কর্মশালার আয়োজন করা হয়েছে আগামী ১৩ আগস্ট।
CG/ SB
(Visitor Counter : 164
যুবওক্রীড়াবিষয়কমন্ত্রক
দ্যুতি চাঁদ এবং কেটি ইরফানকে শীর্ষ কোর গ্রুপে অন্তর্ভুক্তি করা ছাড়াও উদীয়মান কিছু অ্যাথলেটকে ডেভলপমেন্ট গ্রুপে স্থান
নতুন দিল্লী, ২৯ নভেম্বর, ২০২০
২৬ নভেম্বর পঞ্চাশতম এমওসির সভায় আটজন ট্র্যাক এবং ফিল্ড অ্যাথলিটকে টার্গেট অলিম্পিক পোডিয়াম স্কিমের মূল গ্রুপে অন্তর্ভুক্ত করা হয়েছে। এছাড়া সাতজনকে ডেভলপমেন্ট গ্রুপে স্থান দেওয়া হয়েছে।
টপ কোর গ্রুপে অ্যাথলেটদের অন্তর্ভুক্ত করার সিদ্ধান্তটি ছিল তাঁদের ক্রীড়াকৌশল প্রদর্শনের অগ্রগতি এবং পরের বছর নির্ধারিত টোকিও অলিম্পিকে তাঁদের যোগ্যতা কতটা হতে পারে তার উপর ভিত্তি করে।
নিম্নলিখিত অ্যাথলেটদের টপস স্কিমে অন্তর্ভুক্ত করা হয়েছে। শিবপাল সিং , অন্নু রানী , কেটি ইরফান , আরোকিয়া রাজীব, নোহ নির্মল টোম , অ্যালেক্স অ্যান্থনি , এম আর পুভাম্মা  এবং দ্যুতি চাঁদ । 2019 সালের বিশ্ব চ্যাম্পিয়নশিপে ভারত ৪×৪০০ মিটার রিলেতে অলিম্পিকের কোটা অর্জন করে।
ক্রীড়া কৌশল প্রদর্শনের অগ্রগতির পর্যালোচনার পর নীরজ চোপরা, হিমা দাস এবং তেজিন্দের পাল সিং তুরকে সহ ৯ জন অ্যাথলেটকে দলে রাখা হয়েছে। অন্যদিকে, ট্রিপল জাম্পার অরপিন্দর সিংকে টপ স্কিমস থেকে বাদ দেওয়া হয়েছে।
এছাড়া হরশ কুমার, বীরামণি রেবতী, বিত্যা আর, তেজস্বীন শংকর, শৈলী সিং, সান্ড্রা বাবু এবং হর্শিতা শেরাওয়াত সহ ৭ জনকে ডেভল্পমেন্টাল গ্রুপে অন্তর্ভুক্ত করা হয়েছে।
প্রধানমন্ত্রীরদপ্তর
প্রধানমন্ত্রী ‘সাধারণ বান্ধব ও প্রগতিশীল বাজেট’ –এর জন্য অর্থমন্ত্রী এবং তার দলকে অভিনন্দন জানিয়েছেন
নতুন দিল্লি, ০১ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী বলেছেন, এবছরের বাজেট এক শতাব্দীর বিপর্যয়ের মধ্যে উন্নয়নের এক নতুন আত্মবিশ্বাস নিয়ে এসেছে। তিনি বলেন, “এই বাজেট অর্থনীতিকে শক্তিশালী করার পাশাপাশি সাধারণ মানুষের জন্য নতুন সুযোগ তৈরি করবে।”
লোকসভায় কেন্দ্রীয় বাজেট পেশ করার পর প্রধানমন্ত্রী জানান, এবারের বাজেট “আরও পরিকাঠামো, আরও বিনিয়োগ, আরও বিকাশ এবং আরও চাকরির সুযোগে পূর্ণ”। তিনি বলেন, এই বাজেট শুধুমাত্র সমসাময়িক সমস্যার সমাধান করবে না, একই সঙ্গে তরুণদের উজ্জ্বল ভবিষ্যৎ নিশ্চিত করবে।
প্রধানমন্ত্রী বলেন, কৃষকদের জন্য ড্রোন, বন্দে ভারত ট্রেন, ডিজিটাল মুদ্রা, 5 জি পরিষেবা, জাতীয় ডিজিটাল স্বাস্থ্য ব্যবস্থার মতো পদক্ষেপের মাধ্যমে জীবনের প্রতিটি ক্ষেত্রে আধুনিকতা এবং প্রযুক্তির মাধ্যমে দেশের যুবক, মধ্যবিত্ত, দরিদ্র, দলিত ও অনগ্রসর শ্রেণীর মানুষেরা উপকৃত হবেন।
শ্রী মোদী জানিয়েছেন যে, দরিদ্রদের কল্যাণ এই বাজেটের অন্যতম গুরুত্বপূর্ণ দিক। তিনি বলেন, বাজেটের লক্ষ্য ছিল প্রতিটি দরিদ্র পরিবারের জন্য পাকা ঘর, শৌচালয়, কলের জল এবং রান্নার গ্যাস সংযোগ নিশ্চিত করা। একই সঙ্গে আধুনিক ইন্টারনেট সংযোগের দিকেও নজর দেওয়া হয়েছে।
প্রধানমন্ত্রী জানিয়েছেন যে, দেশে এই প্রথমবার হিমাচল, উত্তরাখণ্ড, জম্মু – কাশ্মীর এবং উত্তর পূর্বের মতো অঞ্চলে ‘পর্বতমালা’ প্রকল্প শুরু হচ্ছে। তিনি বলেন, এই প্রকল্পটি পার্বত্য এলাকায় আধুনিক পরিবহণ ব্যবস্থায় সাহায্য করবে।
প্রধানমন্ত্রী জানান, লক্ষ লক্ষ ভারতীয় বিশ্বাসের কেন্দ্র গঙ্গা পরিষ্কারের পাশাপাশি সরকার উত্তরাখণ্ড, উত্তর প্রদেশ, বিহার, ঝাড়খণ্ড এবং পশ্চিমবঙ্গের মতো পাঁচটি রাজ্যের নদীর তীরে প্রাকৃতিক চাষকে উৎসাহ যোগাবে। কৃষকদের কল্যাণে এটি একটি উল্লেখযোগ্য পদক্ষেপ। তিনি বলেন, এই পদক্ষেপ গঙ্গাকে রায়াসনিক মুক্ত করতে সাহায্য করবে।
এবারের বাজেট ছিল কৃষকদের লাভ এবং নতুন সুযোগে পূর্ণ। নতুন কৃষি স্টার্টআপকে উৎসাহিত করার জন্য বিশেষ তহবিল এবং খাদ্য প্রক্রিয়াকরণ শিল্পের জন্য প্যাকেজের মতো ব্যবস্থা কৃষকদের আয় বৃদ্ধিতে সাহায্য করবে। প্রধানমন্ত্রী জানান, ন্যূনতম সহায়ক মূল্যের মাধ্যমে ফসল কেনার সাহায্যে কৃষকদের অ্যাকাউন্টে ২.২৫ লক্ষ কোটি টাকারও বেশি নগদ হস্তান্তর করা হয়েছে।
ক্রেডিট গ্যারান্টি রেকর্ড বৃদ্ধির পাশাপাশি বাজেটে একাধিক প্রকল্পের কথা ঘোষণা করা হয়েছে। তিনি বলেন, “দেশীয় শিল্পের জন্য প্রতিরক্ষা মূলধনী ক্ষেত্রে বাজেটের ৬৮ শতাংশ সংরক্ষণের মাধ্যমে দেশের এমএসএমই বিভাগ উপকৃত হবে। ৭.৫ লক্ষ কোটি টাকা মূল্যের সরকারি বিনিয়োগ অর্থনীতিকে নতুন প্রাণ সঞ্চার করবে এবং ছোট ও অন্যান্য শিল্পের জন্য নতুন সুযোগ তৈরি করবে।”
প্রধানমন্ত্রী ‘সাধারণ মানুষ – বান্ধব ও প্রগতিশীল বাজেট’-এর জন্য অর্থমন্ত্রী ও তার দলকে অভিনন্দন জানিয়েছেন।
CG/SS/SKD/
(
আদিবাসীবিষয়কমন্ত্রক
কেন্দ্রীয় স্বরাষ্ট্রমন্ত্রী অমিত শাহ আগামীকাল মণিপুরের তামেংলং জেলার লুয়াঙকাও গ্রামে আদিবাসী স্বাধীনতা সংগ্রামী রানী গাইদিনল্যু নামাঙ্কিত সংগ্রহশালার শিলান্যাস করবেন।
নতুন দিল্লি, ২১ নভেম্বর, ২০২১
কেন্দ্রীয় স্বরাষ্ট্রমন্ত্রী অমিত শাহ আগামীকাল মণিপুরের তামেংলং জেলার লুয়াঙকাও গ্রামে ভিডিও কনফারেন্সিং এর মাধ্যমে আদিবাসী স্বাধীনতা সংগ্রামী রানী গাইদিনল্যু নামাঙ্কিত সংগ্রহশালার শিলান্যাস করবেন।
অনুষ্ঠানে অন্যদের মধ্যে উপস্থিত থাকবেন মনিপুরের মুখ্যমন্ত্রী নংথোম্বাম বীরেন সিং, কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা প্রমূখ।
এই প্রকল্পটি কেন্দ্রীয় সরকারের আদিবাসী বিষয়ক মন্ত্রকের মাধ্যমে অনুমোদিত হয়েছে। এজন্য আনুমানিক খরচ ধরা হয়েছে ১৫ কোটি টাকা। মণিপুর রাজ্যের মন্ত্রী সভা তামেংলং জেলার লুয়াঙকাও গ্রামে এই সংগ্রহশালা স্থাপনের সিদ্ধান্ত নিয়েছে। এই লুয়াঙকাও গ্রামে হচ্ছে প্রখ্যাত স্বাধীনতা সংগ্রামী রানী গাইদিনল্যুর জন্মস্থান। আদিবাসী বিষয়ক মন্ত্রকের উদ্যোগে গত ১৫ নভেম্বর থেকে আজাদী কি অমৃত মহোৎসব সপ্তাহ উদযাপন করা হচ্ছে। যা জনজাতীয় গৌরব দিবসে প্রধানমন্ত্রী শ্রী নরেন্দ্র মোদী সূচনা করেছিলেন।
রানী গাইদিনল্যু ১৯১৫ সালের ২৬ জানুয়ারি জন্মগ্রহণ করেন। মাত্র ১৩ বছর বয়সে তিনি জাদোনাং-য়ের সাথে যুক্ত ছিলেন এবং তাঁর সামাজিক, ধর্মীয় ও রাজনৈতিক আন্দোলনে তাঁর লেফটেন্যান্ট হয়েছিলেন। জাদোনাঙ্গের মৃত্যুদণ্ড কার্যকর হওয়ার পর গাইদিনল্যু আন্দোলনের নেতৃত্ব দেন। এরপর তিনি ব্রিটিশদের বিরুদ্ধে বিদ্রোহ শুরু করেন। ব্রিটিশদের হাতে তিনি ১৪ বছর কারাবন্দী ছিলেন। অবশেষে ১৯৪৭ সালে মুক্তি পান। ব্রিটিশদের বিরুদ্ধে সংগ্রামের জন্য তিনি "রানী" হিসেবে পরিচিত হয়ে উঠেছিলেন। ১৯৯৩ সালের ১৭ ফেব্রুয়ারি তিনি তাঁর জন্মস্থান লুয়াঙকাও গ্রামে পরলোকগমন করেন। ১৯৭২ সালে তিনি ভারত সরকার কর্তৃক তাম্রপত্র গ্রহণ করেন। ১৯৮২ সালে পদ্মভূষণ লাভ করেন। ১৯৮৩ সালে তিনি বিবেকানন্দ সেবা সম্মানে ভূষিত হন। ১৯৯১ সালে শ্রী শক্তি পুরস্কার গ্রহণ করেন এবং ১৯৯৬ সালে তাকে মরণোত্তর ভগবান বীরসা মুন্ডা পুরস্কারে ভূষিত করা হয়।
CG/ SB
(Visitor Counter : 115
যুবওক্রীড়াবিষয়কমন্ত্রক
কোভিড-১৯ এর বিরুদ্ধে ভারতের লড়াইয়ে সাহায্য করার জন্য ১ কোটি স্বেচ্ছাসেবককে সামিল করতে কেন্দ্র ও রাজ্যগুলিকে একযোগে কাজ করতে হবে : শ্রী কিরেণ রিজিজু
নয়াদিল্লি, ১৫ জুলাই, ২০২০
কোভিড-১৯ এর বিরুদ্ধে ভারতের লড়াইকে আরও জোরদার করতে যুব বিষয়ক ও ক্রীড়া মন্ত্রকের ফ্ল্যাগশিল্প কর্মসূচিগুলির অঙ্গ হিসাবে ১ কোটি স্বেচ্ছাসেবককে সামিল করার জন্য রাজ্য ও কেন্দ্রশাসিত অঞ্চলগুলির প্রতি আহ্বান জানালেন কেন্দ্রীয় যুব বিষয়ক ও ক্রীড়া মন্ত্রী শ্রী কিরেণ রিজিজু। ক্রীড়া ও যুব বিষয়ক বিভিন্ন বিষয় নিয়ে এক সমন্বয়মূলক রূপরেখা তৈরির জন্য রাজ্য ও কেন্দ্রশাসিত অঞ্চলগুলিকে নিয়ে আয়োজিত দু’দিনের এক সম্মেলনে শ্রী রিজিজু ভিডিও কনফারেন্সে ভাষণ দিচ্ছিলেন। দেশে স্বেচ্ছাসেবকদের সংখ্যা বাড়ানোর ওপর জোর দিয়ে শ্রী রিজিজু বলেন, কোভিড – এর বিরুদ্ধে লড়াইয়ে অগ্রভাগে থাকা নেহরু যুব কেন্দ্র ও ন্যাশনাল সার্ভিস স্কিমের ৬০ লক্ষেরও বেশি স্বেচ্ছাসেবক মহামারীর সময় সচেতনতা প্রচার, মাস্ক বিতরণ এমনকি নাগরিকদের সহায়তায় নিরন্তর কাজ করেছে। এই স্বেচ্ছাসেবকদের অবদানের ভিডিও কনফারেন্সে যোগ দেওয়া রাজ্যগুলির প্রতিনিধিরা ভুয়সী প্রশংসা করেন। প্রধানমন্ত্রীর আত্মনির্ভর ভারত গঠনের স্বপ্ন পূরণের লক্ষ্যে এই স্বেচ্ছাসেবকরা কোভিড-১৯ এর বিরুদ্ধে লড়াই চালিয়ে যাবেন বলেও শ্রী রিজিজু জানান।
প্রথমবার লকডাউন ঘোষণার অব্যবহিত পরই নেহরু যুব কেন্দ্র সংগঠন এবং ন্যাশনাল সার্ভিস স্কিমের ৪০ লক্ষেরও বেশি স্বেচ্ছাসেবককে কাজে লাগানো হয়। কোভিড-১৯ এর বিরুদ্ধে লড়াইয়ে বিভিন্ন কর্মকান্ডে সহায়তার জন্য ৬০ লক্ষেরও বেশি স্বেচ্ছাসেবককে প্রশিক্ষিত করা হয়েছে বলেও মন্ত্রী জানান।
রাজ্য ও কেন্দ্রশাসিত অঞ্চলগুলির দু’দিনের এই সম্মেলনে একাধিক রাজ্যের পক্ষ থেকে খেলাধূলা পুনরায় শুরু করার ব্যাপারে প্রস্তাব দেওয়া হয়। দিল্লি, সিকিম, চন্ডীগড়, গোয়া প্রভৃতি রাজ্য ও কেন্দ্রশাসিত অঞ্চলের পক্ষ থেকে টেবিল টেনিস, ব্যাডমিন্টন, তিরন্দাজ প্রভৃতি ক্রীড়া, যেখানে একাধিক খেলোয়াড়ের সংস্পর্শে আসার সম্ভাবনা নেই, এমন খেলাধূলা শুরু করার ব্যাপারে প্রস্তাব দেওয়া হয়। এই প্রেক্ষিতে শ্রী রিজিজু বলেন, পরিস্থিতির ওপর নির্ভর করে ২-৩ মাস পর কিছু কিছু ক্ষেত্রে খেলাধূলা পুনরায় শুরু করার জন্য রাজ্য ও কেন্দ্রশাসিত অঞ্চলগুলির প্রতি আহ্বান জানান।
(CG/BD/SB